CELEX: 31987R4069
Language: el
Date: 1987-12-22 00:00:00
Title: Κανονισμός (ΕΟΚ) αριθ. 4069/87 του Συμβουλίου της 22ας Δεκεμβρίου 1987 για τροποποίηση του κανονισμού (ΕΟΚ) αριθ. 1981/82 περί καθορισμού του πίνακα των περιοχών της Κοινότητας στις οποίες μόνο οι αναγνωρισμένες ομάδες παραγωγών λυκίσκου απολαύουν της ενισχύσεως στην παραγωγή

Avis juridique important

|

31987R4069

Κανονισμός (ΕΟΚ) αριθ. 4069/87 του Συμβουλίου της 22ας Δεκεμβρίου 1987 για τροποποίηση του κανονισμού (ΕΟΚ) αριθ. 1981/82 περί καθορισμού του πίνακα των περιοχών της Κοινότητας στις οποίες μόνο οι αναγνωρισμένες ομάδες παραγωγών λυκίσκου απολαύουν της ενισχύσεως στην παραγωγή  

Επίσημη Εφημερίδα αριθ. L 380 της 31/12/1987 σ. 0032 - 0032 Φινλανδική ειδική έκδοση: Κεφάλαιο 3 τόμος 25 σ. 0225  Σουηδική ειδική έκδοση: Κεφάλαιο 3 τόμος 25 σ. 0225 

***** ΚΑΝΟΝΙΣΜΟΣ (ΕΟΚ) αριθ. 4069/87 ΤΟΥ ΣΥΜΒΟΥΛΙΟΥ  της 22ας Δεκεμβρίου 1987  για τροποποίηση του κανονισμού (ΕΟΚ) αριθ. 1981/82 περί καθορισμού του πίνακα των περιοχών της Κοινότητας στις οποίες μόνο οι αναγνωρισμένες ομάδες παραγωγών λυκίσκου απολαύουν της ενισχύσεως στην παραγωγή  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971, περί κοινής οργανώσεως αγοράς στον τομέα του λυκίσκου (1), όπως τροποποιήθηκε τελευταία από τον κανονισμό (ΕΟΚ) αριθ. 3800/85 (2), και ιδίως το άρθρο 12 παράγραφος 4,  την πρόταση της Επιτροπής,  Εκτιμώντας:  ότι το άρθρο 12 παράγραφος 3 του κανονισμού (ΕΟΚ) αριθ. 1696/71 προβλέπει ότι στις περιοχές της Κοινότητας που οι αναγνωρισμένες ενώσεις παραγωγών είναι σε θέση να εξασφαλίσουν στα μέλη τους ένα δίκαιο εισόδημα και να πραγματοποιήσουν μια ορθολογική διαχείριση της προσφοράς, η ενίσχυση χορηγείται σ' αυτές τις ενώσεις· ότι πίνακας των περιοχών αυτών εμφαίνεται στο παράρτημα του κανονισμού (ΕΟΚ) αριθ. 1981/82 (3)·  ότι η εξέταση των στοιχείων που δόθηκαν από το Βέλγιο οδηγεί στη διαπίστωση ότι μια νέα περιοχή πληροί τους όρους που προβλέπονται στο άρθρο 12 του κανονισμού (ΕΟΚ) αριθ. 1696/71 από τη συγκομιδή του έτους 1987· ότι θα πρέπει να τροποποιηθεί ανάλογα ο κανονισμός (ΕΟΚ) αριθ. 1981/82,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον πίνακα που εμφαίνεται στο παράρτημα του κανονισμού (ΕΟΚ) αριθ. 1981/82, προστίθεται η περιοχή «Βέλγιο».  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τη συγκομιδή του έτους 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1987.  Για το Συμβούλιο  Ο Πρόεδρος  N. WILHJELM  (1) ΕΕ αριθ. L 175 της 4. 8. 1971, σ. 1.  (2) ΕΕ αριθ. L 367 της 31. 12. 1985, σ. 32.  (3) ΕΕ αριθ. L 215 της 23. 7. 1982, σ. 3.